འདིར་སྨྲས་པ། སེམས་བསྐྱེད་བརྒྱུད་པ་རྗེས་འཛིན་གྲངས་ངེས་སོགས། །དོན་ཚན་བརྒྱད་ཀྱི་
འདྲ་མིན་གྲུབ་མཐའི་སྲོལ། །མཁས་དབང་སོ་སོའི་ལུང་རིགས་ཀྱིས་བསྒྲུབས་པ། །འདི་འདྲ་མཐོང་ཚེ་
དཔྱོད་ལྡན་ཡིད་རབ་འཕྲོག །བར་སྐབས་ཀྱི་ཚིགས་སུ་བཅད་པའོ། །
ད་ནི་སྤྱི་དོན་གསུམ་པ་ཚོགས་ཀྱི་འཁོར་ལོའི་མཐའ་དཔྱད་དང༌། ཞར་ལས་འོངས་པའི་ལེགས་
བཤད་ཀྱི་ཆ་འགའ་ཞིག་བསྟན་པ་ལ་གཉིས་ཏེ། ཚོགས་ཀྱི་འཁོར་ལོའི་མཐའ་དཔྱད་བཤད་པ་དང༌།
ཞར་ལས་འོངས་པའི་ལེགས་བཤད་ཀྱི་ཆ་འགའ་ཞིག་བསྟན་པའོ། །དང་པོ་ནི། ཕྱི་རབས་བྱོན་པའི་ས་
སྐྱ་པའི་བསྟན་འཛིན་མཁས་པའི་དབང་པོ་བྱམས་པ་རབ་བརྟན་གྱི་གསུང་བཞིན། རྗེ་བཙུན་དེ་ཉིད་ཀྱི་
147

ངོར་རྫོང་རྣམ་གཉིས་ཀྱབཞེད་ཚུལ་མི་འདྲ་བའི་གྲུབ་མཐའི་རྣམ་གཞག་མདོ་ཙམ་བཤད་པ་ལུགས་གཉིས་གསལ་བའི་ཉིན་བྱེད།
དངོས་ཀྱི་སློབ་མ་རྣམ་དཔྱོད་ཀྱི་བློ་མིག་རབ་ཏུ་གསལ་བ་གང་གིས་བཀོད་པའི་རྗེ་བཙུན་ས་སྐྱ་པའི་
ཚོགས་ཀྱི་འཁོར་ལོའི་དགག་ལན་ལོག་རྟོག་བྲག་རི་འཇོམས་པའི་རྡོ་རྗེ་ཞེས་བྱ་བ་ལས་འདི་ལྟར་འབྱུང་
སྟེ༑ ཨོཾ་སྭསྟི་སིདྡྷ། དུས་གསུམ་གྱི་རྒྱལ་བ་ཐམས་ཅད་འདུས་པའི་ངོ་བོ་རྗེ་བཙུན་དཔལ་ལྡན་བླ་མ་དམ་
པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་རྗེས་སུ་གཟུང་དུ་གསོལ།
འདིར་རྡོ་རྗེ་གདན་པ་ཆེན་པོ་ཀུན་དགའ་རྣམ་རྒྱལ་བ་དེ་ཉིད་ཀྱི་རང་ཉིད་ལྟ་བ་དང་སྤྱོད་པ་མཐོན་པོར་
ཕྱིན་པའི་སྤྱོད་པ་དང་ཕྱག་ལེན་རྣམས་རྗེས་འཇུག་གི་སྐྱེ་བོ་ལས་དང་པོ་པ་རྣམས་ལ་ཡང་དེ་བཞིན་དུ་
སྟོན་པར་མཛད་ཅིང༌། ཁྱད་པར་དུ་ཡང་ཚོགས་ཀྱི་འཁོར་ལོའི་ཚུལ་ལུང་དང་རིགས་པ་དུ་མའི་སྒོ་ནས་
དགག་བསྒྲུབ་ཀྱི་རྣམ་གཞག་མང་དུ་སྟོན་པ་ཚོགས་ཀྱི་འཁོར་ལོའི་རྣམ་གཞག་གྲུབ་པའི་དགའ་སྟོན་ཞེས་
བྱ་བ་མཛད་འདུག་པ་ལ་བརྟེན་ནས་རྗེས་འཇུག་གི་སྐྱེ་བོ་རྟོག་སྤྱོད་ཀྱི་བློ་གྲོས་ཀྱིས་རྒྱུད་དབེན་ཞིང་
ཕྱོགས་འཛིན་ཕྲག་དོག་གི་དྲི་མས་རྒྱུད་དཀྲུགས་པ་རྣམས་ཀྱིས་ཀྱང༌། མཆོག་འཛིན་གྱི་ལྟ་བས་ཀུན་
ནས་བླངས་ཏེ་རི་བོང་ཅལ་གྱི་རྗེས་སུ་འབྲང་བ་ལྟར་གཞན་གྱི་གྲུབ་མཐའ་དང་ཕྱག་ལེན་རྣམ་པར་དག་
པ་རྣམས་ཁྱད་དུ་བསད་དེ་སྐྱེས་བུ་དམ་པ་རྣམས་ལ་ཞེ་སྡང་བར་བྱེད་པ་ནི་སྡིག་པའི་ཁུར་ལྕི་ཞིང་བསྟན་
པ་ལ་གནོད་པར་བསམ་སྟེ། འདིར་གཟུ་བོར་གནས་པའི་བློས་དཔྱད་པའི་སྒོ་ནས་འཐད་པ་དང་མི་
འཐད་པའི་ཆ་རང་གི་རྣམ་རྟོག་ལ་ཤར་བ་རགས་རིམ་ཙམ་ཡི་གེར་བྲི་བར་བྱའོ། །
འདི་ལ་དགག་པ་མདོར་བསྟན་གྱི་ལན་བཤད་པ་དང་། དགག་པ་རྒྱས་བཤད་ཀྱི་ལན་བཤད་པ་
གཉིས། དང་པོ་ལ་དགག་པའི་ལུང་དྲངས་པ་དང༌། དེའི་ལན་བཤད་པ་གཉིས། དང་པོ་ནི། རྡོ་རྗེ་གདན་
པ་ཆེན་པོ་དེ་ཉིད་ཀྱིས་མཛད་པའི་ཚོགས་ཀྱི་འཁོར་ལོའི་རྣམ་གཞག་གྲུབ་པའི་དགའ་སྟོན་ཞེས་བྱ་བ་
ལས། ཚོགས་ཀྱི་འཁོར་ལོ་བསྟེན་དགོས་པ། མ་བསྟེན་པའི་ཉེས་དམིགས། བསྟེན་ཚུལ་དངོས་དང་
གསུམ་དུ་མཛད་ནས། གསུམ་པ་བསྟེན་ཚུལ་དངོས་ལ། བསྟེན་ཚུལ་ལ་ལོག་པར་རྟོག་པ་དགག་པ།
ཡང་དག་པའི་བརྟེན་ཚུལ་བཤད་པ། དོན་བསྡུས་ཏེ་བསྟན་པ་གསུམ་གྱི། དང་པོ་ལ་མདོར་བསྟན་རྒྱས་
བཤད་གཉིས་ཀྱི། དང་པོ་ནི། དེང་སང་གི་དུས་འདིར་རྡོ་རྗེ་སློབ་དཔོན་རྫས་ལ་རྐམ་པ་དང༌། ལོངས་
148

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་བཞི་པ།
སྤྱོད་པ་ཆགས་པ་འགས། རང་གི་རྙེད་བཀུར་གྱི་ཆེད་དུ་སྣོད་ཀྱི་སྐྱོན་ཡོན་མ་བརྟགས་པ་ཐེག་པ་ཆེས་
དམན་པའི་རིགས་ཅན་ལ་དབང་བཞི་བསྐུར་ཏེ། ཟབ་མོའི་གནས་རྣམས་བསྟན་པ་ལས། ཕྱིས་དེ་དག་
རང་གི་གོམས་པའི་བློས་བརྟགས་པ་ན་ཉམས་ལེན་དམན་པ་ཉིད་མཆོག་ཏུ་མཐོང་སྟེ།
གོང་མ་རྣམས་
དེའི་ཕྱོགས་སུ་མ་སྨོན་པར་བྱེད་པ། དཔེར་ན་ཚོགས་ཀྱི་འཁོར་ལོ་བསྟེན་དུ་རུང་མི་རུང་སོ་ཐར་གྱི་འདུལ་
བའི་ངོས་ནས་འཇོག་པ་བཞིན་ནོ། །དེས་ནི་འདོད་ཡོན་བསྟེན་པ་ལམ་དུ་བྱེད་པ་རྡོ་རྗེ་ཐེག་པ་ལས།
འདོད་ཡོན་སྤོང་བ་ལམ་དུ་བྱེད་པ་ཐེག་པ་གཞན་ཁྱད་དུ་འཕགས་པ་རང་དོན་གྱི་འདོད་པས་གང་ཟག་
དེ་ནི་སྔགས་ལམ་སྤངས་པའི་སྔགས་པ་སྟེ་ནོར་གྱིས་འཕོངས་པའི་ཕྱུག་པོ་བཞིན་ནོ། །དེས་ན་དེ་ལྟ་བུ་
རྗེས་འབྲང་དང་བཅས་པས་ལྟ་བ་ཚོགས་ཀྱི་འཁོར་ལོ་ཉིད་སྔགས་པ་ངན་འགྲོར་འཇུག་པའི་སྒོར་བསམ་
པ་ནི། ལྟུང་བ་ཅན་རྣམས་ལྟུང་མེད་དུ་བསྒོམ་ཞིང༌། ལྟུང་མེད་རྣམས་ལྟུང་བ་ལ་སྦྱོར་བའི་རྒྱུ་མཐར་
ཐུག་པ་ཡིན་ལ། དེས་ན་གོང་གི་ཕན་ཡོན་ཉེས་དམིགས་བཤད་པ་རྣམས་ཀྱིས་བླང་དོར་ཕྱིན་ཅི་ལོག་
ཏུ་འགྱུར་བས་ཕྱོགས་དེ་ལ་རིམས་ནད་བཞིན་དུ་འཛེམ་པར་བྱའོ། །ཞེས་བྱ་བ་བྲིས་སོ། །
གཉིས་པ་དེའི་ལན་བཤད་པ་ནི། འདི་དག་ནི་ཕྱོགས་སྔའི་ནམ་མ་ལང་པར་དགག་པའི་ཉི་མ་ཤར་
བ་ཞེས་པའམ། ཕྱོགས་སྔ་གཞི་མེད་ལ་སྨྱོན་གཏམ་གདུང་བའི་ངལ་བ་འབའ་ཞིག་ཏུ་ཟད་དེ། འདི་ལྟར་
དེ་ཉིད་དུ་ཚོགས་ཀྱི་འཁོར་ལོ་བསྟེན་དུ་རུང་མི་རུང་སོ་ཐར་གྱི་འདུལ་བའི་ངོས་ནས་འཇོག་པ་བཞིན་ནོ། །
ཞེས་པ་འདི་ཡང་སྨྱོན་གཏམ་དུ་སྣང་སྟེ། ཚོགས་ཀྱི་འཁོར་ལོ་ཙམ་གྱི་རྫས་སུ་བསྟེན་དུ་རུང་མི་རུང་སོ་
ཐར་འདུལ་བའི་ངོས་ནས་འཇོག་པར་ཁས་ལེན་པ་མེད་པའི་ཕྱིར། འོན་ཀྱང་གང་ཟག་གི་རིགས་ལ་ལྟོས་
པའི་དབྱེ་བ་ཡོད་དེ། སྡོམ་བརྩོན་རྡོ་རྗེ་འཛིན་རྣམས་ཀྱི་ལུགས་དང༌། དེ་ལས་གཞན་པའི་རྣལ་འབྱོར་
རྣམས་ཀྱི་ཚོགས་ཀྱི་འཁོར་ལོའི་དབྱེ་བ་རྗེ་བཙུན་ས་པཎ་གྱིས་གསུངས་པ་ལྟར་ངེད་ཀྱི་བླ་མ་རྣམས་ཀྱང་
བཞེད་པའི་ཕྱིར། འདི་ཙམ་གྱིས་ཚོགས་ཀྱི་འཁོར་ལོ་ཐམས་ཅད་སོ་ཐར་འདུལ་བའི་ངོས་འཇོག་གོ་ཞེས་
སྙོན་ཀྱང༌། ཚོགས་འཁོར་སོ་ཐར་གྱི་བསླབ་བྱ་དང་བསྟུན་ནས་འཇོག་ཅེས་ཁས་ལེན་དགོས་པར་འགྱུར་
ཏེ༑ ཉིད་ཀྱི་ལུང་དེ་ཉིད་དུ་ས་པཎ་གྱི་གསུང་དང་འགལ་བའི་རྩོད་སྤོང་གི་སྐབས་སུ། འདི་ཉིད་ནི་སོ་
149

ངོར་རྫོང་རྣམ་གཉིས་ཀྱབཞེད་ཚུལ་མི་འདྲ་བའི་གྲུབ་མཐའི་རྣམ་གཞག་མདོ་ཙམ་བཤད་པ་ལུགས་གཉིས་གསལ་བའི་ཉིན་བྱེད།
ཐར་ལ་བསྟུན་པ་ཆེ་ཆུང་གི་སྒོ་ནས་བཞག་སྟེ་ཞེས་བྲིས་པའི་ཕྱིར། གཞན་ཡང་ཁྱེད་རང་རྣམས་རྡོ་རྗེ་ཐེག་
པ་བ་ཡིན་པའི་རྒྱུ་མཚན་གྱིས་ཉམས་ཀྱི་བསླབ་པ་དང་བསྟུན་མི་དགོས་ན་ཁྱེད་རྣམས་ཐམས་ཅད་ཧེ་
རུ་ཀའི་ཆས་ལ་སོགས་པ་རྡོ་རྗེ་ཐེག་པའི་ཆ་ལུགས་ཉིད་མི་བྱེད་པར་རབ་ཏུ་བྱུང་བའི་ཆ་ལུགས་བཟུང་
ནས༌ཅི༌ཞིག༌བགྱིད༌ལེགས༌པར༌སོམས་ཤིག །ཡང་ལུགས་དེ་ཉིད་དུ། སྣོད་ཀྱི་སྐྱོན་ཡོན་མ་བརྟགས་
པར་ཐེག་པ་ཆེས་དམན་པའི་རིགས་ཅན་ལ་དབང་བཞི་བསྐུར་ཏེ་ཟབ་མོའི་གནས་རྣམས་བསྟན་པ་
ལས། ཞེས་པ་འདི་ཡང་རྡོ་རྗེ་ཐེག་པར༌མ༌ཟད་དམ་པའི་ཆོས་སྟོན་པ་ཐམས་ཅད་ལ་སྣོད་ཀྱི་སྐྱོན་ཡོན་
བརྟག་དགོས་པ་ཤིན་ཏུ་ཡིན་ཀྱང༌། ཁྱེད་ཀྱི་ལུགས་ལྟར་ན་གངས་ཁྲོད་ཀྱི་སྐྱེ་བོ་ཐམས་ཅད་རྡོ་རྗེ་ཐེག་
པའི་སྣོད་ལྡན་དུ་གཟིགས་པར་སེམས་ཏེ། གསང་སྔགས་ཀྱི་ཐུན་མོང་མ་ཡིན་པའི་ཕྱག་ལེན་དང་། སྔགས་
དང་ཕྱག་རྒྱ་དང༌། གར་ལ་སོགས་པ་སྣོད་མིན་ལ་གསང་དགོས་པ་རྣམས་སྐྱེ་བོ་ཐམས་ཅད་འདུས་པའི་
སར་འཇིག་རྟེན་པའི་གླུ་གར་དང་ཁྱད་མེད་ཀྱི་ཚུལ་དུ་མཛད་པར་སྣང་བས་སོ། །ཡང་དེ་ཉིད་དུ་དེ་ནི་
འདོད་ཡོན་བསྟེན་པ་ལམ་དུ་བྱེད་པ་རྡོ་རྗེ་ཐེག་པ་ལས་འདོད་ཡོན་སྤོང་བ་ལམ་དུ་བྱེད་པ་ཐེག་པ་གཞན་
ཁྱད་པར་དུ་འཕགས་པར་ཡང་དོན་གྱིས་འདོད་པས་ཞེས་བྲིས་པ་ཡང་སྨྱོན་གཏམ་ཡིན་ཏེ། གང་ཟག་
གི་རིགས་མ་ཕྱེ་བ་སྤྱི་བཏང་ཙམ་ནས་དེ་ལྟར་འདོད་པ་པོ་སུ་ཡང་མེད་པའི་ཕྱིར། གང་ཟག་གི་རིགས་
ལ་ལྟོས་ན་རྡོ་རྗེ་ཐེག་པ་ཉིད་ཁྱད་པར་འཕགས་པའི་ངེས་པ་མེད་དེ། ཐེག་པ་དམན་པའི་རིགས་ཅན་
རྣམས་ལ་ཐེག་དམན་གྱི་ཆོས་ཁོ་ན་ཟབ་པ་སོགས་རང་རང་གི་སྐལ་བ་དང་འཚམས་་པའི་ཆོས་དེ་ཁྱད་
པར་དུ་ འཕགས་ པའི་ཕྱིར། ནད་ དང་སྨན་གྱི་ དཔེ་ དང་ མཚུངས་ པའི་ཕྱིར་ ཏེ། ཀླུ་སྒྲུབ་ཀྱིས། ཇི་ལྟར་
ནད་པ་ན་བ་ལ། །སྨན་པས་སྨན་ནི་གཏོང་བ་ལྟར། །དེ་བཞིན་སངས་རྒྱས་སེམས་ཅན་ལ། །ཇི་ཙམ་
བཟོད་པའི་ཆོས་བསྟན་ཏོ། །ཞེས་གསུངས་པའི་ཕྱིར། དེ་ལ་གཞན་དུ་ན་རྫོགས་པའི་སངས་རྒྱས་ཀྱིས་
ཀྱང་ཆོས་ཀྱི་རྣམ་གྲངས་མང་དུ་གསུངས་ནས་ཅི་ཞིག་བྱེད། རྡོ་རྗེ་ཐེག་པ་ཁོ་ན་ཅིའི་ཕྱིར་མི་གསུངས།
ཡང་ལུང་དེ་ཉིད་དུ། དེ་ལྟ་བུ་རྗེས་འབྲང་དང་བཅས་པས་ལྟ་བ་ཚོགས་ཀྱི་འཁོར་ལོ་ཉིད་སྔགས་པ་ངན་
འགྲོར་འཇུག་པའི་སྒོར་བསམ་པ་ནི་ཞེས་སོགས་ཀྱང་སྔ་མ་དང་མཚུངས་ཏེ། དེ་ལྟར་འདོད་མཁན་སུ་
150

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་བཞི་པ།
ཡང་མེད་པའི་ཕྱིར་རོ། །གལ་ཏེ་ཁོ་ན་རེ། དེ་ལྟར་ངོར་པ་ཁྱོད་ཀྱིས་འདོད་དེ། སྡོམ་བརྩོན་རྣམས་ཀྱི་
ཚོགས་འཁོར་གྱི་སྐབས་སུ་ཤ་ཆང་སོགས་ལ་ལོངས་སྤྱོད་པའི་དབང་གིས་ལྟུང་བས་གོས་ཏེ་ངན་སོང་དུ་
སྐྱེ་བ་ཡོད་པར་ཁས་བླངས་པས་སོ་ཞེ་ན། འོ་ན་སྔགས་ཀྱི་དབང་བསྐུར་བ་ཡང་སྔགས་པ་ངན་སོང་དུ་
སྐྱེ་བའི་སྒོ་ཡིན་པར་ཐལ། དབང་བསྐུར་བ་ལ་བརྟེན་ནས་སྔགས་སྡོམ་ཐོབ་པའི་གང་ཟག་རྩ་ལྟུང་གི་
དབང་གིས་ངན་སོང་དུ་སྐྱེ་བ་ཡོད་པའི་ཕྱིར། དེ་སོགས་མཐའ་ཡས་པ་སྤྲོ་བར་བྱའོ། །དེས་ན་ཚོགས་ཀྱི་
འཁོར་ལོ་ལ་སོགས་པའི་སྐབས་རྣམས་སུ་སྤྱོད་པ་ཞིབ་མོར་བྱེད་པ་རྣམས་ལྟུང་བ་ཅན་རྣམས་ལྟུང་མེད་
དུ་རློམ་ཞིང༌། ལྟུང་མེད་རྣམས་ལྟུང་བ་ལ་སྦྱོར་བའི་རྒྱུ་མཐར་ཐུག་ཡིན་ནམ། གསང་སྔགས་ལ་ཁ་
བཏགས་ནས་སྤྱོད་པ་ལ་ཆོལ་པོར་བྱེད་པ་རྣམས། རྩིང་སྤྱོད་ལ་ཞིབ་སྤྱོད་དུ་རློམ་ཞིང༌། ཞིབ་སྤྱོད་དང་
དུ་ལེན་པ་རྣམས་རྩིང་སྤྱོད་ལ་སྦྱོར་བའི་རྒྱུ་མཐར་ཐུག་པ་ཡིན། ཤེས་ལྡན་གཟུ་བོར་གནས་པ་རྣམས་
ཀྱིས་དཔྱད་འཚལ་ལོ། །
གཉིས་པ་རྒྱས༌པར༌དགག༌པའི༌ལན་བཤད་པ་ལ། དགག་པའི་ལུང་དྲངས་པ་དང༌། དེའི་ལན་
བཤད་པ་གཉིས། དང༌པོ་ནི། ལུང་དེ་ཉིད་ལས། གཉིས་པ་རྒྱས་པར་དགག་པ་ལ། དངོས་དང་རྩོད་
པ་སྤོང༌བ༌གཉིས། དང༌པོ༌ནི། འདིར་གཙོ་བོར་དགག་བྱ་ནི། ངོར་པའི་ངན་རྟོག་སྟེ། འདི་བཀག་པས་
གཞན་ཁེགས་པར་འགྱུར་བ་དང༌། ས་སྐྱ་པའི་བསྟན་པའི་དྲི་མ་ཡང་བྱང་བར་འགྱུར་བས་སོ། །འོན་ཀྱང་
དེའི་ཡང་རྩ་བར་འགྱུར་ཞིང༌། ཁྱད་པར་གྱི་ཆོས་ཀྱང་འདི་སྐད་ཅེས་ཐོས་ཏེ། གདོན་གྱིས་བྱིན་གྱིས་
བརླབས་པ་དག་ན་རེ། ཕྱི་དྲོ་ཤ་ཆང་དང་བཅས་པའི་ཚོགས་འཁོར་བྱས་ན་འདུལ་བ་དང་འགལ་བར་
འགྱུར་བས་སྔ་དྲོ་བྱའོ་ཟེར་མོད། རབ་ཏུ་བྱུང་བས་གྱ་ཚོམ་དུ་གཏན་བཟར་མི་རུང་བའི་ཤ་དུས་རྟག་ཏུ་
བཟར་ཏུ་བཟར་རུང་བ་ཁྱོད་ཀྱིས་སྒྲུབས་ཤིག །དེ་ལ་སོགས་པ་འགའ་ཚོགས་འཁོར་གྱི་ཚེ་ཕྱི་དྲོ་རུང་བར་
ཁོ་བོས་བསྒྲུབ་བོ་ཞེས་ཐུན་མོང་མ་ཡིན་པར་དང་པོར་བཀག་ནས་གཞན་རྣམས་ཐུན་མོང་དུ་འགོག་པར་
འགྱུར་རོ། །
དེ་ལ་ཀུན་བཟང་རྣམ་རོལ་ལས་འབྱུང་བ་དང་། གསང་བ་ཀུན་རྒྱལ་ལས་འབྱུང་བ་དགག་པ་གཉིས།
151

ངོར་རྫོང་རྣམ་གཉིས་ཀྱབཞེད་ཚུལ་མི་འདྲ་བའི་གྲུབ་མཐའི་རྣམ་གཞག་མདོ་ཙམ་བཤད་པ་ལུགས་གཉིས་གསལ་བའི་ཉིན་བྱེད།
དང༌པོ༌ལ༌འདོད༌པ༌བརྗོད༌པ༌དང༌། དེ༌དགག༌པ༌གཉིས་ཀྱི། དང༌པོ༌ནི། དེ་ཉིད་དུ། གང་ཟག་མཆོད་
པའི་ཡོ་བྱད་ལ་རྣལ་འབྱོར་པ་ནུས་ལྡན་དང༌། རབ་ཏུ་བྱུང་བ་མཆོད་པའི་རྫས་གཉིས་ཀྱི། དང་པོ་ནི་
ཞེས་པ་ནས་ཐར་པ་དོན་དུ་གཉེར་བའི་སྒྲུབ་པ་པོ་རྣམས་ཀྱིས་ཕྱི་རོལ་པའི་མཆོད་སྦྱིན་དང་ཚུལ་མཚུངས་
པར་ཤ་ཆང་ཁོ་ན་ལ་ལོངས་སྤྱོད་པ་འཇིག་རྟེན་པའི་དགའ་སྟོན་ལ་ཚོགས་ཀྱི་འཁོར་ལོར་མིང་གདགས་
པར་མི་བྱའོ་ཞེས་ཟེར་རོ་ཞེས་ཕྱོགས་སྔར་བཀོད་ནས། གཉིས་པ་དེ་དགག་པ་ལ། ལུང་པ་དཔྱད་དེ་
དགག་པ་དང༌། རིགས་པས་བརྟགས་ནས་དགག་པ་གཉིས་ཀྱི། དང་པོ་ལ་རྗེ་བཙུན་ཡབ་སྲས་ཀྱི་གཞུང་
དང་འགལ་བས་དགག །རང་གིས་དྲངས་པའི་ལུང་གི་དོན་མ་ཡིན་པས་དགག །རང་ཚིག་ནང་འགལ་
བས༌དགག༌པ༌དང༌གསུམ་གྱི། དང༌པོ་ནི། དེ་སྐད་སྨྲ་བ་པོའི་དོན་གྱི་སྙིང་པོ་ནི། སྤྱིར་འཇིག་རྟེན་པའི་
ཟས་ལ་ཚོགས་ཀྱི་འཁོར་ལོར་གདགས་སུ་མི་རུང་ཞིང༌། ཁྱད་པར་ཤ་ཆང་རབ་ཏུ་བྱུང་བས་ཚོགས་ཀྱི་
འཁོར་ལོར་བསྟེན་པར་གཏན་མི་རིགས་ཞེས་པར་སྣང་བ་ཆེས་ཤིན་ཏུ་མི་འཐད་དེ་ཞེས་པ་ནས།
དེ་བས་
ན་ཁྱོད་ལ་ཚོགས་འཁོར་གྱི་རྫས་མེད་པར་འགྱུར་ཏེ། འཇིག་རྟེན་པས་བཟར་རུང་བ་ཤ་ལྔ་དང་བདུད་
རྩི་སོགས་ཚོགས་འཁོར་གྱི་རྒྱུར༌མི་རུང་ཞིང༌། འཇིག་རྟེན་པས་བཟའ་བཏུང་ཡང་མི་རུང་བས་སོ། །དེ་
གཉིས་ནི་ཁས་བླངས་པས་སོ། །འོན་ཏེ་བུ་རམ་དང་ཞུན་མར་སོགས་ཡོད་དོ་ཞེ་ན། དེ་ཡང་འཇིག་རྟེན་
པའི་དགའ་སྟོན་ཡིན་པས་ཚོགས་འཁོར་དུ་མི་རུང་དགོས་ལ། དེ་འདོད་ན་དེ་ཉིད་རང་གི་དེ་དེའི་རྒྱུར་
ཁས་བླངས་པ་དང་ཡང་དངོས་སུ་འགལ་ལོ། །དེར་མ་ཟད་འཇིག་རྟེན་པའི་དགའ་སྟོན་ཚོགས་འཁོར་
གྱི་རྒྱུར་མི་རུང་ན། བླ་མེད་པའི་ཁ་ཟས་ཀྱི་རྣལ་འབྱོར་ཐམས་ཅད་འདོར་དགོས་པས་རྨོང་པ་དག་རྡོ་རྗེ་
ཐེག་པ་ལ་རྨ་མ་འབྱིན་པར་མི་སྨྲ་བའི་བརྟུལ་ཞུགས་ལོངས་ཤིག་རང་གཞན་ལ་གནོད་པར་མ་འགྱུར་
རོ་ཞེས་པའི་བར་དང༌། དེ་བས་ན་རྗེ་བཙུན་རིན་པོ་ཆེ་གྲགས་པ་རྒྱལ་མཚན་ཞབས་ཡང་དག་པའི་དགེ་
བའི་བཤེས་གཉེན་དུ་བྱེད་ན། སྨྲ་ངན་འདིའི་འགྲོ་བ་ནི་ཅིར་འགྱུར། གཞན་དུ་དམ་ཚིག་ལས་ཉམས་
ན༑ ༑ཉམས་པ་བདུད་ཀྱིས་གཟུང་བར་འགྱུར། །དེ་བས་སྡུག་བསྔལ་མྱོང་འགྱུར་ཏེ། །ཐུར་དུ་བལྟས་
ཏེ་དམྱལ་བར་འགྲོ །ཞེས་པའི་དོན་རྟོགས་པར་བྱའོ། །ཞེས་པ་ནས། དེ་ལྟ་ས་སྐྱ་པ་དང་རྒྱབ་འགལ་བའི་
152

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་བཞི་པ།
ཚོགས་འཁོར་འདི་ནི་འབྱུང་པོས་བྱིན་གྱིས་བརླབས་པ་དག་གི་རྗེས་འབྲང་ཡིན་པར་ཡང་ངོ་ཤེས་དགོས་
སོ༑ ༑ཞེས་པའི་བར་དང༌། དེ་བས་ཀྱང་ཉེས་པ་ཆེར་ཡོད་དེ། དབང་གསུམ་པའི་དུས་ཀྱི་རིག་མ་སྦ